Američki i ruski ambasadori oprečno o izveštaju Joahima Rikera
Obrisi debate o Ahtisarijevom prijedlogu mogli su se naslutiti već po prvim komentarima koje su novinarima saopštili predstavnici Rusij
Šef Misije UN na Kosovu Joahim Riker predstavio je danas, na redovnoj sednici Saveta bezbednosti UN u Njujorku, tromesečni izveštaj o radu UNMIK-a, implementaciji standarda i situaciji na Kosovu. Rikerova Generalna ocjena generalna ocjena dešavanja na Kosovu u proteklom kvartalu bila je pozitivna, sa čime se nije saglasila predsednica Koodrinacionog centra za Kosovo i Metohiju, Sandra Rašković-Ivić, koja je nastupila u ime Srbije. Sjednica je bila zatvorena za javnost i bilo je predviđeno da se ne razgovara o predlogu specijalnog izaslanika UN za status Martija Ahtisarija. Ipak, obrisi debate o Ahtisarijevom prijedlogu mogli su se naslutiti već po prvim komentarima koje su novinarima saopštili predstavnici Rusije i Sjedinjenih država. Ruski ambasador, Vitali Ćurkin, izašao je iz sale u kojoj je trajala sjednica ubrzo pošto su Joahim Riker i Sanda Rašković saopštili svoja viđenja. Ćurkin je nezadovoljan i vidno uzbuđen rekao da je Rikerov izvještaj bio jednostran, da je bio na liniji Ahtisarijevog prijedloga koji u suštini podržava nezavisnost Kosova. Ćurkin je ponovio stav Moskve da je potrebno nastaviti pregovore i naći rješenje koje je – u skladu sa principima međunarodne zajednice - prihvatljivo narodu Kosova. To, po njemu, znači da rješenje mora da bude prihvatljivo svim etničkim zajednicama na Kosovu, a ne samo većini. Odgovarajući na pitanje da li novi pregovori zahtjevaju i novog glavnog pregovarača, Ćurkin je rekao da pitanje glavnog pregovarača ne bi trebalo personalizovati, ali da je Ahtisari sam rekao da je stigao do kraja pregovaračkog puta. Ruski ambasador je rekao i da je “veto” u kontekstu nove rezolucije o Kosovu prejaka riječ i da je o tome rano govoriti. Ruski ambasador se kasnije još jednom obratio novinarima da bi pojasnio da nije napustio sjednicu već da je njegov zamjenik u konsultacijama o Rikerovom izvještaju još jednom oštro negvodovao zbog predočenog sadržaja. Sam Joahim Riker je, komentarišući optužbe ruskog ambasadora, rekao da u svom izvještaju nije ni jednom prejudicirao ishod, ali da je konstatovao očekivanja kosovske populacije od procesa definisanja statusa. I vršilac dužnosti američkog predstavnika u UN, ambasador Alehandro Volf, kazao je nakon sjednice da ne dijeli mišljenje ruskog ambasadora Ćurkina. Ambasador Volf je kazao i kako Vašngton ima ogromno povjerenje u glavnog međunarodnog pregovarača Martija Ahtisarija i kako nije Ahtisarijeva greška to što su pregovori o statusu Kosova u Beču završili bez sporazuma.